b'\n_START_ARTICLE_\nHemoroidi\n_START_SECTION_\nZnaki in simptomi\n_START_PARAGRAPH_\nNotranji in zunanji hemoroidi se lahko javljajo v razli\xc4\x8dnih oblikah, mnogo ljudi ima lahko kombinacijo obeh vrst. Krvavenje, ki je tako resno, da povzro\xc4\x8da brezkrvnost, je redko, in \xc5\xbeivljenjsko nevarne krvavitve so \xc5\xa1e bolj neobi\xc4\x8dajne. Marsikdo, ki se soo\xc4\x8di s problemom, se po\xc4\x8duti nerodno in se pogosto obrne na zdravnika \xc5\xa1ele, ko je zadeva napredovala.\n_START_SECTION_\nZunanji\n_START_PARAGRAPH_\nZunanji hemoroidi, \xc4\x8de ni tromboze, povzro\xc4\x8dajo malo te\xc5\xbeav. \xc4\x8ce pa je do tromboze pri\xc5\xa1lo, so hemoroidi lahko zelo bole\xc4\x8di. Bole\xc4\x8dine obi\xc4\x8dajno ponehajo po enem ali dveh dneh, pri oteklini pa lahko traja nekaj tednov, preden izgine. Na ko\xc5\xbei lahko po zdravljenju ostanejo sledi. \xc4\x8ce so hemoroidi veliki in povzro\xc4\x8dajo te\xc5\xbeave pri higieni, lahko zaradi njih pride do dra\xc5\xbeenja ko\xc5\xbee v njih okolici in s tem srbenja okoli anusa.\n_START_SECTION_\nNotranji\n_START_PARAGRAPH_\nZa notranje hemoroide je obi\xc4\x8dajno zna\xc4\x8dilna nebole\xc4\x8da, svetlo rde\xc4\x8da krvavitev iz danke med iztrebljanjem ali po njem. Kri navadno prekriva blato, gre za tako imenovano hematohezijo, videti je kaplje v WC \xc4\x91koljki in na toaletnem papirju. Blato samo je obi\xc4\x8dajno normalne barve. Drugi znaki so lahko sluzast izliv, perianalna masa, \xc4\x8de zdrknejo skozi anus, srbenje in inkontinenca za blato.  Notranji hemoroidi so po navadi bole\xc4\x8di le, \xc4\x8de pride do tromboze ali nekroze.\n_START_SECTION_\nVzroki\n_START_PARAGRAPH_\nVzrok za simptomati\xc4\x8dne hemoroide ni to\xc4\x8dno znan. Velja, da vlogo igrajo \xc5\xa1tevilni dejavniki, med drugim: neredno odvajanje blata (zaprtost ali driska), premalo gibanja, prehranski dejavniki (prehrana z malo vlaken), pove\xc4\x8dan tlak v trebuhu (dolgotrajno napenjanje, ascitis, masa v trebuhu ali nose\xc4\x8dnost), genetika, odsotnost ventilov znotraj hemoroidnih \xc5\xbeil in staranje. Drugi faktorji, za katere se misli, da pove\xc4\x8dujejo tveganje, so med drugim debelost in dolgotrajno sedenje, kroni\xc4\x8den ka\xc5\xa1elj in disfunkcija medeni\xc4\x8dnega dna.. Dokazi za te povezave pa so slabi._NEWLINE_Med nose\xc4\x8dnostjo pritisk ploda na trebuh in hormonske spremembe povzro\xc4\x8dijo, da se hemoroidne \xc5\xbeile pove\xc4\x8dajo. Do pove\xc4\x8danega tlaka v trebuhu pride tudi med porodom. Pri nose\xc4\x8dnicah je kirur\xc5\xa1ki poseg redko potreben, ker simptomi po porodu izginejo.\n_START_SECTION_\nPatofiziologija\n_START_PARAGRAPH_\nHemoroidne blazine so del normalne \xc4\x8dlove\xc5\xa1ke anatomije in postanejo patolo\xc5\xa1ka bolezen samo v primerih, ko pride do nenormalnih sprememb. V normalne analnem kanalu so prisotne tri glavne blazine. Nahajajo se klasi\xc4\x8dno na strani levo, desno spredaj in desno zadaj. Ne vsebujejo ne |arterij ne ven, temve\xc4\x8d \xc5\xbeile, ki se imenujejo sinusoidi, vezivno tkivo in gladke mi\xc5\xa1ice. V stenah sinusoidov, druga\xc4\x8de kot pri venah, ni mi\xc5\xa1i\xc4\x8dnega tkiva. Ta skupek \xc5\xbeil se imenuje hemoroidni pleksus. ._NEWLINE_Hemoroidne blazine so pomembne za zadr\xc5\xbeevanje blata. V mirovanju prispevajo 15-20% k zapiralnem tlaku in \xc5\xa1\xc4\x8ditijo mi\xc5\xa1ice v analnem sfinktru med prehodom blata. Ko oseba pritiska na blato, pove\xc4\x8duje tlak v trebuhu, hemoroidne blazine pa se, da ostane anus zaprt, pri tem \xc5\xa1irijo.  Hemoroidni simptomi se menda pojavijo, \xc4\x8de te strukture \xc5\xbeil zdrsnejo navzdol ali pa \xc5\xa1e se tlak v venah pretirano pove\xc4\x8da.  Pove\xc4\x8dan tlak v analnem sfinktru je lahko v zvezi s hemoroidnimi simptomi. Obstajata dve vrsti hemoroidov: notranji iz zgornjega in zunanji iz spodnjega hemoroidnega pleksusa. Nazob\xc4\x8dana \xc4\x8drta lo\xc4\x8di obe obmo\xc4\x8dji.\n_START_SECTION_\nZunanji\n_START_PARAGRAPH_\nZunanji hemoroidi nastopajo pod nazob\xc4\x8dano \xc4\x8drto. Proksimalno so pokriti z anodermo, distalno pa s ko\xc5\xbeo, ki sta obe ob\xc4\x8dutljivi na bole\xc4\x8dino in temperaturo.\n_START_SECTION_\nDiferencialni\n_START_PARAGRAPH_\n\xc5\xa0tevilne anorektalne te\xc5\xbeave, med drugim analne razpoke, fistule, abscesi, rak debelega \xc4\x8drevesa in danke, rektalne krotice in srbe\xc4\x8d anus imajo podobne simptome in se jih lahko napa\xc4\x8dno opisuje kot hemoroide. Do krvavenja iz anusa tudi lahko pride zaradi kolorektalnega raka, kroni\xc4\x8dnega vnetja \xc4\x8drevesa, divertikularnega obolenja in angiodisplazije. \xc4\x8ce je prisotna slabokrvnost, je treba misliti na druge mo\xc5\xbene vzroke._NEWLINE_Druge okoli\xc5\xa1\xc4\x8dine, ki imajo za posledico analno maso, so na primer ko\xc5\xbena znamenja. analne bradavice, rektalni prolaps, polipi in raz\xc5\xa1irjene analne papile. Anorektalne krotice zaradi zvi\xc5\xa1anega krvnega tlaka v portalnem venskem sistemu spominjajo na hemoroide, vendar imajo druge vzroke.\n_START_SECTION_\nPreventiva\n_START_PARAGRAPH_\nPriporo\xc4\x8da se \xc5\xa1tevilne preventivne ukrepe, na primer z izogibati se napenjanju napenjanje med iztrebljanjem, paziti, da ne pride do zaprtja in driske, bodisi tako, da se u\xc5\xbeiva veliko hrane z vlakni in veliko pije in da se veliko giblje. Priporo\xc4\x8da se pre\xc5\xbeivljati \xc4\x8dim manj \xc4\x8dasa na strani\xc5\xa1\xc4\x8du, na strani\xc5\xa1\xc4\x8du ne brati, pri osebah s prekomerno telesno te\xc5\xbeo shuj\xc5\xa1ati, in na splo\xc5\xa1no pa izogibati se dvigovanju te\xc5\xbekih bremen.\n_START_SECTION_\nKonzervativno zdravljenje\n_START_PARAGRAPH_\nKonzervativno zdravljenje obi\xc4\x8dajno sestavlja prehrana, ki vsebuje veliko vlaken, u\xc5\xbeivanje teko\xc4\x8din, da se telo hidrira, nesteroidna protivnetna zdravila (t. i. NSAIDi), sede\xc5\xbene kopeli in po\xc4\x8ditek. Za pove\xc4\x8dano u\xc5\xbeivanje vlaken je dokazano, da izbolj\xc5\xa1uje stanje, pomagamo si lahko s spremembo v prehrani ali pa z u\xc5\xbeivanjem vlaknatih dodatkov. Za to, da sede\xc5\xbene kopeli kadarkoli med terapijo pomagajo, ni dovolj dokazov.\xc4\x8ce se jih \xc5\xbee uporablja, jih je treba omejiti na 15 minut naenkrat._NEWLINE_Na voljo za zdravljenje hemoroidov je veliko topikalnih sredstev in sve\xc4\x8dk, vendar je le malo dokazov, ki bi njih uporabo podpirale. Sredstev, ki vsebujejo steroide, se ne sme uporabljati ve\xc4\x8d kot 14 dni, saj lahko povzro\xc4\x8dijo tanj\xc5\xa1anje ko\xc5\xbee. Ve\xc4\x8dina sredstev vsebuje kombinacijo aktivnih sestavin. Med drugim so to lahko: zaporna krema kot sta vazelino ali cinkov oksid, analgetik, recimo lidokain, in pa sredstvo za kr\xc4\x8denje \xc5\xbeil npr. adrenalin Koristnost flavonoidov je vpra\xc5\xa1ljiva zaradi morebitnih stranskih u\xc4\x8dinkov. Simptomi po nose\xc4\x8dnosti navadno izginejo, zato se aktivno zdravljenje pogosto odlo\xc5\xbei na \xc4\x8das po porodu.\n_START_SECTION_\nEpidemiologija\n_START_PARAGRAPH_\nTe\xc5\xbeko je ugotoviti, kako pogosti so hemoroidi, ker veliko prizadetih ljudi ne obiskuje zaradi tega zdravnika. Vendar pa je verjeti, da ima simptomati\xc4\x8dne hemoroide vsaj 50% prebivalcev ZDA enkrat v svojem \xc5\xbeivljenju in da je v danem trenutku prizadetih okoli 5% prebivalstva. Oba spola imata pribli\xc5\xbeno enako verjetnost za nastop obolenja, najve\xc4\x8d pri starostih med 45 in 65 let. Hemoroidi bolj pogoste pri belcih in ljudeh z vi\xc5\xa1jim socialno-ekonomskim statusom. Dolgoro\xc4\x8dni rezultati so na splo\xc5\xa1no dobri, \xc4\x8deprav imajo lahko nekateri ponavljajo\xc4\x8de se simptomati\xc4\x8dne epizode. Le majhen dele\xc5\xbe teh oseb konec koncev potrebujejo operacijo.\n_START_SECTION_\nZgodovina\n_START_PARAGRAPH_\nNadloga je prvi\xc4\x8d omenjena v egip\xc4\x8danskem papirusu iz 1700 pred na\xc5\xa1ih \xc5\xa1tetjem:\xc2\xa0\xc2\xbb... dati mazilo z visoko za\xc5\xa1\xc4\x8ditno mo\xc4\x8djo; drobljeni, titrirani in prekuhani listi akacije. Z njim namazati trak tan\xc4\x8dice in ga namestiti v danko, da si takoj opomore.\xc2\xab\xc2\xa0\xc2\xbbLeta 460 pred na\xc5\xa1im \xc5\xa1tetjem, Hipokrat opisuje postopek, ki spominja na sodobno vezavo z elastiko:\xc2\xa0\xc2\xbbNa podoben na\xc4\x8din pri hemoroidih zdraviti tako, da se jih prebode z iglo in preve\xc5\xbee z zelo debelo in volneno nitjo ... ko si bolnik opomore, mu dati odmerek teloha\xc2\xab. Hemoroide so morda \xc5\xbee opisali v svetem pismu, vendar v zastareli obliki\xc2\xa0\xc2\xbbemerod\xc2\xab._NEWLINE_Aulus Cornelius Celsus (25 BC - AD 14) je opisal postopke podvezovanja in izreza in obrazlo\xc5\xbeil morebitne zaplete. Galen je zagovarjal lo\xc4\x8ditev arterij od ven, trde\xc4\x8d, da se tako zmanj\xc5\xa1a bole\xc4\x8dine in \xc5\xa1irjenje gangrene. Susruta Samhita, (4. - 5. stoletje n.\xc5\xa1t.), svetuje podobno kot Hipokrat, vendar s poudarkom na \xc4\x8disto\xc4\x8di rane. V 13. stoletju so evropski kirurgi, kot so Lanfranc iz Milana, Guy de Chauliac, Henri de Mondeville in Janez Ardene naredili velik korak v razvoju kirur\xc5\xa1kih tehnik._NEWLINE_V srednjem veku so hemoroide poznali tudi kot prekletstvo svetega Fiakra, svetnika iz 6. stoletju, ki jih je dobil med oranjem. Prvi\xc4\x8d se izraz \xc2\xa0\xc2\xbbhemorrhoid\xc2\xab\xc2\xa0pojavi v angle\xc5\xa1\xc4\x8dini leta 1398, izhaja pa iz stare francoske besede,\xc2\xa0\xc2\xbbemorroides\xc2\xab\xc2\xa0latinskega izvora\xc2\xa0\xc2\xbbh\xc3\xa6morrhoida-ae\xc2\xab, oziroma iz gr\xc5\xa1ke besede\xc2\xa0\xc2\xbb\xce\xb1\xe1\xbc\xb1\xce\xbc\xce\xbf\xcf\x81\xcf\x81\xce\xbf\xce\x90\xcf\x82\xc2\xab\xc2\xa0(\xc2\xbbhaimorrhois\xc2\xab),\xc2\xa0\xc2\xbbki lahko krvavi\xc2\xab, sestavljene iz\xc2\xa0\xc2\xbb\xce\xb1\xe1\xbc\xb7\xce\xbc\xce\xb1\xc2\xab\xc2\xa0(\xc2\xbbHaima),\xc2\xa0\xc2\xbbkri\xc2\xab +\xc2\xa0\xc2\xbb\xe1\xbf\xac\xcf\x8c\xce\xbf\xcf\x82\xc2\xab\xc2\xa0(\xc2\xbbrhoos\xc2\xab),\xc2\xa0\xc2\xbbtok, pretok\xc2\xab, - glagolska oblika\xc2\xa0\xc2\xbb\xe1\xbf\xa5\xce\xad\xcf\x89\xc2\xab\xc2\xa0(\xc2\xbbrheo\xc2\xab),\xc2\xa0\xc2\xbbte\xc4\x8di\xc2\xab.\n_START_SECTION_\nZnani primeri\n_START_PARAGRAPH_\nIgralec baseballa George Brett je v svetovni seriji 1980 zaradi bole\xc4\x8dih hemoroidov moral zapustiti igri\xc5\xa1\xc4\x8de. Po manj\xc5\xa1em kirur\xc5\xa1kem posegu se je Brett vrnil na igri\xc5\xa1\xc4\x8de pri naslednji igri, s \xc5\xa1alo\xc2\xa0\xc2\xbb... moji problemi so sedaj vsi za mano.\xc2\xab Naslednjo pomlad je Brett moral znova pod no\xc5\xbe. Konzervativni politi\xc4\x8dni komentator Glenn Beck ima za sabo operacijo hemoroidov, svojo neprijetno izku\xc5\xa1njo opisuje v zelo gledanem posnetku iz leta 2008 na YouTube. Nekdanjega ameri\xc5\xa1kega predsednika Jimmyja Carterja so operirali za hemoroide leta 1984.'